hu de hu hu hu hu hu de hu hbs_lat hu hu en hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu en hu fr ru en de de hbs_lat en id hu sk sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de ar arz en bg bn ca hbs_lat cy da de el eo es et eu fa fi fr fy lt he hi hbs_lat id is it ja ko pl it ml es nl nb nb pl pnb pt ro ru es hbs_lat en sk sl sq hbs_lat sv ta te tr fy ur vi zh zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 9.
Ugrás a navigációhoz Ugrás a kereséshez
Az Üdvhadsereg nemzetközi központja Londonban
Az Üdvhadsereg zenészei menetelnek Oxford utcáján (2004)
Az Üdvhadsereg katonai szervezeti mintára felépített protestáns egyház és vallási-emberbaráti mozgalom; magukat "Krisztus katonái"-nak nevezik. Világméretű, 128 országban van jelen, aktív tagsága mintegy 1,5 millió.[1] Magyarországi szervezete az Üdvhadsereg Szabadegyház Magyarország
A hármas kulcsszó, amely a kezdetektől kezdve megalapozta működésüket - Soup, Soap and Salvation - (leves, szappan és üdvösség). Ma a világban több ezer evangéliumi központot, szociális jóléti intézményt, hajléktalanszállót, menhelyet, kórházat, iskolát stb. működtet.[2]
A szervezet célja az, hogy az emberek figyelmét – vallásukra való tekintet nélkül - a túlvilágra irányítsa. Ennek érdekében zenés felvonulásokat és utcai prédikációkat szerveznek. A férfiakból, nőkből, zenészekből álló hadsereg tagjai egyenruhában járnak, rangjelzéseket viselnek és szigorú fegyelem alatt állnak.[3] Istentiszteletein és szervezeti aktusain nagy szerepet játszik a zene.[4]
A szervezet élén az. ún. tábornok áll.[3] Ezen túl vannak „katonái” és „tisztjei”. A tisztek sorába tartozik a hadnagy, kapitány, őrnagy, alezredes, ezredes és tábornok. A hadnagytól őrnagyságig terjedő besorolásig történő előléptetés elsősorban a szolgálati évektől függ.
A tisztek más protestáns egyházak vezetőinek, „miniszterei”nek felelnek meg.[2] Fontos szabály, hogy a „hadsereg” tisztjeinek fizetése a mindenkori átlagjövedelem alatt kell maradjon, annak érdekében, hogy ezt a hivatást senki sem anyagi megfontolástól vezérelve válassza.[5] A hívek a jövedelmük tíz százalékát a szervezetnek adományozzák (tized).[5]
A nők teljes mértékben egyenlőek a férfiakkal.[2]
Vannak sajátos vallási gyakorlataik, de emellett más vallási kötelezettségeknek is eleget tehetnek. A szervezet felekezetnélküli, felekezetek feletti mivoltát hirdeti.[3]
Az Üdvhadsereg a vallás lényegének a felebaráti szeretet és az irgalmasság gyakorlását tartja, ezért nagyarányú szeretetakciókat, szociális tevékenységet fejt ki, a szociális kérdést valláserkölcsi kérdésként fogva fel.[3]
Az Üdvhadsereget 1865-ben Angliában alapította William Booth metodista lelkész,[3] aki szilárdan hitte, hogy a keresztény hitnek szerves része a szolgálat és a szociális igazságtalanság és a nyomorúság elleni harc. Azt vallotta, nem elég a templomokban prédikálni, cselekedni kell, de tanait nem nézte jó szemmel az egyháza; kitagadta soraiból. Both feleségével - Catherine Booth - hajléktalanszállókat, népkonyhákat, szociális foglalkoztatókat kezdett üzemeltetni, mezőgazdasági tanfolyamokat indított. Minden lehetőséget megragadtak, amellyel az emberek helyzetén javítani tudtak, hirdették : hit és cselekedet elválaszthatatlanok egymástól.
Kezdetben Kelet-Londonban "Keresztény Misszió" néven indult mozgalom, kinőve az egyház hagyományos kereteit, 1877-ben formálisan is elszakadt a metodizmustól, létrehozva az Üdvhadsereget,[3] szervezeti formaként, az akkori viktoriánus Anglia alapjait adó hadsereget választották. A tagok egységes egyenruhája segítette a munkát, könnyen megkülönböztette a tömegben dolgozókat és elfedte a társadalmi különbségeket. 1878-ban Booth átszervezte a missziót, első tábornokává vált, és bevezette a katonai struktúrát, amelyet hagyományként azóta is megtartottak.[6]
Magyarországon elég későn, az 1920-as évek elején bontott zászlót az Üdvhadsereg külföldi tisztek segítségével, hamarosan harminc segítő központ jött létre országszerte. 1922-1923-ban Csatakiáltás címmel adtak ki lapot, amely később Segélykiáltás címmel jelent meg.[7] 1924-ben a budapesti Dohány utcában és a Teréz körúton létesítettek összejöveteli helyiséget és állomást.[7]
1926-ban írta róluk a Magyar Kultúra című lap:
„Az 1924. év tavaszán a külföld sok országában elterjedt „üdvhadsereg" néven ismert intézménynek négy tagja (3 német és 1 magyar) a fővárosban letelepedett, hogy a „Salvation Army" számára nálunk is előkészítsék a talajt. A különleges ruhájú, tányérsapkás „katonák" és fekete kalapos üdvhadseregbeli nők csakhamar feltűntek a körutak forgatagában vallásos énekeket énekelve, újságjukat, röpirataikat árusítva. A múlt év novemberében maga a tábornok is itt járt, s a régi országházban tartott gyűlésen kifejtette az üdvhadsereg programját. Két év leforgása alatt mintegy 200 katonát toboroztak össze. A fővárosban három, Kispesten egy gyülekezőhelyük van, hol istentiszteleteket is tartanak. Van állásközvetítő irodájuk, foglalkoztató műhelyük, népkonyhájuk. Foglalkoznak iszákosok és bukott nők mentésével, szegény gyermekek gondozásával”. [8]
Lásd még: Üdvhadsereg Szabadegyház Magyarország
↑ a b c the Salvation Army | History, Organization, & Facts (angol nyelven). Encyclopedia Britannica. (Hozzáférés: 2021. március 13.)
↑ a b c d e f Vallástörténeti kislexikon (1975)
↑ Világvallások A-Zs (2009)
↑ a b Napi Magyarország, 1998. december (2. évfolyam, 281-305. szám) |. adtplus.arcanum.hu. (Hozzáférés: 2021. március 13.)
↑ Report on the records of the Salvation Army. Nationalarchives.gov.uk. [2012. május 22-i dátummal az eredetiből archiválva]. (Hozzáférés: 2012. április 11.)
↑ a b Rajki Z. - Szigeti J.: Szabadegyházak története Magyarországon 1989-ig (2012)
↑ Magyar Kultúra. Társadalmi és tudományos szemle. 13. évfolyam (Budapest, 1926) | Arcanum Digitális Tudománytár. adtplus.arcanum.hu. (Hozzáférés: 2021. március 13.)
A Wikimédia Commons tartalmaz Üdvhadsereg témájú médiaállományokat.
Vallástörténeti kislexikon, 3. kiadás, Kossuth, 1975.
The Salvation Army (angolul)
ISNI: 0000 0001 2369 5800
A lap eredeti címe: „https://hu.wikipedia.org/w/index.php?title=Üdvhadsereg&oldid=25165099”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 9., 10:09
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.